Downloaded from YTS.MX
Official YIFY movies site: YTS.MX
BUBASTEION NEKROPOLISZ SZAKKARA, EGYIPTOM
- Mr. Hamada! - Igen, főnök?
Van itt lent valami.
Várj, Ghareeb, jövök!
Ott van.
Mit nézünk?
Ott... van valami.
Micsoda por!
Ezért hagytam abba.
Nem tudom, mi az.
Abban a kupac földben.
Oké, engedj át!
Isten nevében!
Mi ez?
Ez valami elképesztő...
Az oroszlánistennő, Ghareeb!
Azta!
Mit keres itt, az Isten szerelmére?
A NETFLIX SAJÁT GYÁRTÁSÚ DOKUMENTUMFILMJE
2018 NOVEMBERÉBEN EGY KIS CSAPAT EGYIPTOMI RÉGÉSZ...
...EGY ŐSI TEMETŐBEN KUTATVA...
ÉLETRE SZÓLÓ FELFEDEZÉST TETT.
Egy érintetlen sírt felfedezni...
hihetetlen dolog!
Amikor először bementem,
majdnem elájultam az örömtől!
Négyezer éves titok!
Senki sem ért még hozzá.
Felfoghatatlan!
Nincs ehhez fogható, sehol!
Ősi történet kel életre Kairótól nyugatra, a sivatag homokbuckái alatt.
Egyiptomban egyedülálló felfedezésnek mondják...
A tökéletesen megőrzött sírt
az évtizedek óta legfontosabb felfedezésnek tartják.
Érintetlenül maradt 4400 éven át.
Újságok, magazinok, tévék.
ÓKORI ÁSATÁS 4400 ÉVES SÍR
Az egész világ a sírról beszélt.
Páratlan felfedezés!
A Régiségügyi miniszter szerint
a fáraók ötödik dinasztiája egyik vezető tisztviselőjének sírja.
Ez a legújabb nagy egyiptomi lelet.
Az Egyiptom Régészeti Tanácsának vezetője több felfedezést is vár...
...rendkívül jó állapotban megőrzött, és segíthet megérteni
az akkori életet.
Ez a sír...
teljesen egyedülálló.
Ennyi színt...
ilyen feliratokat
és szobrokat találni egy magánsírban?
Sehol Egyiptomban nem volt még ilyen.
A nevem Mohammad Mohammad Yousef.
Az egyiptológia doktora vagyok.
Amint felfedeztük a sírt,
megtaláltuk a Wahtye nevet.
Wahtye a sír tulajdonosa.
De nem tudunk róla semmit.
El kell olvasnunk a hieroglifákat, hogy megtudjuk...
ki az a Wahtye.
Kinek lehet ilyen sírja?
Rejtély.
Általában, ha találunk egy sírt,
valaki a régi időkben ásott egy temetkezési aknát.
De néha meglepetés ér.
Mikor megtisztítottuk a talajt,
négy aknát találtunk tele homokkal.
Aznap senki nem aludt.
Álmodtunk.
Mert ha az egész családot megtaláljuk 4500 év után az aknákba temetve,
az aranynál is többet ér.
Hihetetlen lenne.
A nevem Hamada Mansour.
Régész vagyok,
és az egyiptomi ásatás tagja a Bubasteion nekropolisznál.
Mr. Ahmed Zikrey a főnököm.
Ő volt a történelemtanárom az általános iskolában.
- Késett. - Elnézést, főnök!
Minden nap...
az élők világából...
a holtak világába megyünk...
Szakkarába.
Szeretek itt dolgozni
mert imádom a történelmet.
Néhány perc alatt a zöldből és a tömegből...
a sivatagban találjuk magunkat.
Elképesztő.
Szakkara varázslatos hely.
A varázslat titka,
hogy a homok alatt több mint 5000 éves kincsek rejtőznek.
Mindez a lépcsős piramis árnyékában.
Ez a világ legrégebbi kőpiramisa.
Számomra Szakkara Egyiptom legfontosabb régészeti lelőhelye.
Minden egyiptológusnak el kell mennie Szakkarába,
hogy elejétől a végéig megismerje a történelmet.
A Bubasteion nekropolisz, ahol Wahtye sírját találtuk,
egy ősi temető a keleti szikláknál,
alig egy kilométerre a lépcsős piramistól.
2018 tavaszán kezdtük itt az ásatásokat.
Az egész csapat egyiptomi...
de nehéz ilyen körülmények között dolgozni.
Ha a városban 26 fokos a hőmérséklet,
itt 32 vagy 33 fok van.
Fárasztó munka...
és, te jó ég, a por!
De mi adhatunk legjobban hangot őseinknek,
hiszen a mi őseink.
Közelebb állunk hozzájuk, mint a külföldiek.
Mr. Sabry az igazgató.
Ő irányítja az egész műveletet.
Gyakorlatilag itt lakik a családjával!
Mustafa, a művezető felelős a munkásokért.
- Itt lesz egy csoport. - Igenis.
Az első csoport.
Dr. Mohammad Yousef vezeti az ásatást.
Nagyhírű régész,
ezért mindig közel maradok hozzá, hogy tanulhassak.
Mióta felfedeztük a sírt, várjuk, hogy kiáshassuk az aknákat,
hogy megtudjuk Wahtye és a családja történetét.
De eddig nem tudtunk a sírban dolgozni.
Mert először meg kell vizsgálnunk Wahtye történetét
a falon található feliratokból.
A FELFEDEZÉS ÓTA A SZAKÉRTŐK DEKÓDOLJÁK A SÍRFELIRATOKAT,
NYOMOKAT KERESNEK WAHTYÉRŐL ÉS A CSALÁDJÁRÓL.
Kezdjük a keret körül!
AMINT MEGFEJTIK A FELIRATOKAT, MEGINDULHAT AZ AKNÁK KIÁSÁSA.
Körülbelül három hónapja várunk,
de odakint nem hagytuk abba a munkát.
Fő célunk egy új sír megtalálása.
Felfedeztük Wahtyét,
talán találunk egy másik sírt is ezen a területen.
Ez egy elmélet. Talán helyes, talán nem.
De be kell fejeznünk a munkát
mielőtt véget ér a szezon.
HAT HÉT MÚLVA, A SZENT RAMADÁN HÓNAP KEZDETÉN,
ELFOGY A PÉNZ AZ ÁSATÁSOKRA.
Több százan dolgoznak itt.
Ez az egyetlen jövedelmük.
A csapat reméli, hogy lesz következő évad.
De nem mindenki tudja, visszajön-e vagy sem.
Mert ezúttal talán nem ad pénzt a kormány.
AHHOZ, HOGY PÉNZT KAPJANAK,
EGY ÚJABB NAGY FELFEDEZÉSRE VAN SZÜKSÉG A SZEZON VÉGE ELŐTT.
Biztosan találunk valamit,
de szalad az idő.
Jön a Ramadán.
Találnunk kell valamit, hogy befejezhessük a munkát.
2019. MÁRCIUS
HAT HÉTTEL RAMADÁN ELŐTT
Mi az, Mahrous?
Hadd nézzem!
Talált valamit?
Vidd onnan a kezed, Mahrous!
- Felül fogd! - Gyerünk, Tamer! Söpörd le!
Ez egy szobor alapja.
"Ptah adjon...
- "Minden... élet..."
"Életet... egészséget...
életet a..."
Itt a név.
A név, az eleje nem világos.
Az az érzésem, nem emberről van szó.
Lehet, hogy Sekhmet.
El kell olvasnunk a többi részt.
Az jó lenne.
- Ez a maga dolga, Mr. Hamada! - Igen, főnök!
Gyönyörű!
Dr. Mohammad, ez egy nagyon furcsa szobor.
Először az alapzatot találtuk meg, aztán a testet.
Tökéletes.
Folytattuk, és megtaláltuk a fejet.
Van itt néhány gyönyörű szobor.
Közel vagyunk a templomhoz.
Régóta tudjuk, hogy Szakkara keleti szikláinál
nagy állatkultusz-központok voltak.
Az egyik legfontosabb a Bubasteion volt.
A nevem Salima Ikram,
temetkezési és zoológiai régész vagyok.
Ez a rész fontos. Ez nem az.
Az egyik specialitásom: állat múmiák.
Egy kicsit erre, drágám!
A Bubasteion egy kultikus központ és templom volt
Básztet istennő imádatára.
Ő az anyaság, a szépség és a szerelem istennője,
aki legtöbbször macska, vagy macskafejű nő képében jelenik meg.
Imádom ezeket a kis macskákat.
A kicsi gyönyörű, Mr. Ahmed.
Mint minden egyiptomi istennőnek,
Básztetnek is van egy nyugodt és egy ijesztő arca.
A nyugodt arc a cica, kedves és játékos,
aki gondoskodik a kiscicáiról.
- Nézze, ez egy cica! - Aha.
Felkarcsont, kettő...
és a sugár. Ez a sugara.
De az ijesztő arca egy oroszlán.
Ő a bosszú és a pestis istennője,
akit akkor Sekhmetnek hívnak.
Óvatosan a csákánnyal!
Mi az? Sekhmet?
Ha Isten úgy akarja.
Hű, remek példány!
Azt mondja: "Sekhmetnek, Ptah isten szerelmének...
adjon neki egészséget
és minden örömöt,
mint Ra... örökre."
Gyönyörű.
Elsőnek tarthatod a kezedben
évezredek után...
Milliók álmodnak ilyen munkáról!
SEKHMET ISTENNŐ MÁZAS KERÁMIA SZOBRA
I.E. 500 - 300 KÖRÜL
Itt dolgozunk, de bármikor készen állunk arra,
hogy lemenjünk a sírba.
Álmunk, hogy befejezzük Wahtye történetét.
Ki ez az ember?
"A király megtisztult papja."
Hol van a "király"?
Itt a "király". Látja?
Csak lekopott.
- Igaza van. - Most már látja?
Igen, pontosan. Jogos.
Amikor egy hieroglifás szöveget olvasunk,
követni kell bizonyos szabályokat.
Ez az "Isteni birtok" szimbólum maradványa,
- vagy csak képzelem? - Valóban az...
- Az "Isteni birtok". - Igen, "Isteni birtok".
Az írás mehet jobbról balra, balról jobbra,
felülről lefelé, vagy éppen fordítva.
A vízszintes hieroglifák után
az északi keret következik, aztán a függőleges feliratok.
A lényeg, hogy kitaláljuk az írás irányát.
Az egyszerű trükk, hogy megkeressük a madarat.
Ha jobbra néz, jobbra indulunk.
Ha balra néz, balra indulunk. Aztán kiderül, van-e értelme.
Azt hiszem, "tisztel",
mert ez a fonetikus szimbólum másik része
a "tiszteletre", ez a három együtt.
- Ezt követi a "Nagy Isten". - Úgy van!
Oké, olvassuk el!
"Wahtye,
a király megtisztult papja,
az Isteni Birtok felügyelője,
a Szent Hajó felügyelője,
Tisztelt...
a Nagy Istennel, Wahtye."
Ez nagyon ügyes.
Maga írta ezt?
Javítson a kézírásán egy kicsit a leolvasásnál. Könyörgöm!
Így írok. Mint a zsenik.
- Hogy tudja ezt elolvasni? - Csak én tudom.
Ez benne a jó.
Minden nézőpont megtárgyalása közelebb visz Wahtye rejtélyéhez.
Kiindulási alapként, Wahtyét papnak kell tekintenünk.
A pap ebben az időszakban az egyik legfőbb tisztviselő volt.
Ő volt a közvetítő
a király és népe között, valamint a király és istene között.
Ezért tudott ilyen csodálatos sírt építeni.
Wahtye. Első benyomásom alapján...
tetszik a fickó!
Még akkor is, ha egy kicsit egoistának tartom.
Sokszor említi a saját nevét a sírban.
És rengeteg szobrot csináltatott magáról.
Ötvenöt szobor, az nagyon sok!
Önmagát dicsőíti!
Azt akarta mondani:
"Erős személy vagyok, fontos személy."
Ereje teljében akart
a túlvilágra menni,
minden vagyonával.
Hihetetlenül sok tevékenységet mutat.
A mindennapi élet jelenetei...
vallási jelenetek...
a túlvilág.
Mindent jelenetekben ábrázol. Nagyon szép.
Gyönyörű jelenetek!
Nagyon részletesek.
Ez az ember mindent akart.
Mindezt át akarta vinni a túlvilágái életébe,
és azt mondta: "Mindennek örökre ura leszek."
Az ókori egyiptomiak annyira imádták az életet,
mesés túlvilági életet akartak,
amit egy szép sírral lehetett elérni.
"WAHTYE A PAP" SÍRJA I.E. 2415-2405 KÖRÜL
Sírkápolnákat építettek a föld fölött.
SÍRKÁPOLNA
Onnan egy akna vezetett a föld alatti részhez...
SÍRKAMRA
ahol el volt temetve.
Mert az volt a cél, hogy megőrizd a tested,
amit a lelked újraéleszthet.
A föld feletti kápolnát gyönyörűen kidíszítették
az ideális élet különböző jeleneteivel,
ahogy az örökkévalóságban akartak élni.
És voltak úgynevezett "hamis ajtók",
ahol a lélek ki-be jár.
WAHTYE HAMIS AJTAJA
Így a lélek egyik része a túlvilágon lehet,
egy másik pedig a sírban,
és ha valaki bejön beszélgetni, azt is meghallgathatja.
Szóval ez az egész sírkomplexum egyfajta feltámasztó-gépként működött,
ami garantálta a biztonságos utat ebből a világból a következőbe,
ahol mesés életük lesz az örökkévalóságig.
Hihetetlen!
Ez egy különleges sír.
De számomra...
ez a sír sok rejtélyt tartalmaz.
Ez egy családi sír, ami bemutat bizonyos szereplőket:
Wahtyét és az anyját,
négy gyermekét,
és a feleségét.
De néhány karakter hiányzik.
Volt testvére?
Wahtye nevét annyiszor említik.
Miért?
Mintha azt mondaná: "Ez az én sírom!
Az enyém, az enyém, az enyém!"
Túl sokat erősködik!
Bűzlik az intrikától.
A nevem Mustafa Abdo Sadek Mahmoud.
Én vagyok a Szakkarai ásatás művezetője.
Azért lettem művezető, mert ez családi hagyomány.
Az apám, a nagyapám és a dédapám is művezetők voltak.
Apáról fiúra szállt.
Ez a birtokunk.
Munka után ide jövök.
Ezek a fák és pálmák a fáraók ideje óta itt vannak.
Úgy ültetek és szüretelek, mint az ősi egyiptomiak.
Sok minden van Wahtye falán, amit felismerek a mindennapi életemből.
Az emberek azt képzelik, az őseik a homokban éltek,
mert most ott találjuk meg őket.
De ez Wahtye Egyiptoma,
aki azt hitte, hogy mindezt magával viheti.
Ezért egész életében a következő életre készült.
Az ősi egyiptomiak azt remélték, hogy haláluk után
az Örök Nádmezőn élhetnek...
ami nagyon hasonlít az ő Egyiptomukra,
csak jobb.
De az átjutáshoz
az alvilágban több próbán kell átmenniük.
A legfontosabbak az ítélőteremben zajlottak,
a halál és a feltámadás istene, Ozirisz előtt.
A paradicsomba jutáshoz 42 bíró előtt kellett megesküdniük,
hogy nem követtek el bizonyos bűnöket.
"Nem hazudtam,
nem loptam,
nem gyilkoltam."
És így tovább.
Utána jött "a szív megmérettetése"...
ahol a szívet az igazság és jog tollával mérték össze.
Ha a szív nehezebb, mint a toll,
egy krokodilfejű démon megette,
és az az ember örökre elveszett.
De ha a szív és a toll egyensúlyban volt,
az az ember "igaz hangú" volt...
és útra kelhetett a Nádmező felé.
Oké, holnap ugyanakkor, főnök?
Rendben!
Ne késsen, főnök!
ÖT HÉTTEL RAMADÁN ELŐTT
WAHTYE SÍRJÁTÓL 10 MÉTERRE NYUGATRA VAN A LEGRÉGIBB ÉS LEGMÉLYEBB AKNA,
AMIT EDDIG TALÁLTUNK.
Minden, ami veszélyes az az én dolgom,
mert én vagyok az egyetlen fiatal a csapatban.
De mindig is a nehéz dolgokat szerettem, nem könnyűeket.
A Bubasteion nekropolisz...
nagyon furcsa hely.
Mindig szolgál meglepetéssel.
Ez csodálatos dolog.
Helló, Ghareeb! Isten nevében!
- Ezek meg mik? - Furcsa dolgok!
Isten nevében.
Ne, ne, ne...
Mi az?
Még a csomagolásban van.
Nézd, gyönyörű darab, Ghareeb!
Ez a fickó, itt előttem... egy macska!
- Látod, mennyi van, Ghareeb? - Aha.
Rengeteg!
Ez mind macska?
- Honnan szedték őket? - Fogalmam sincs.
Mennyi macska, megdöbbentő!
Helló!
Ez meg mi?
Szerinted ez macska, Ghareeb? Nézd meg!
Te jó ég!
Isten nevében! Ez nem macska, Ghareeb!
Vigyük a fénybe!
Ez már valami...
Valami lenyűgöző.
Van ekkora macska, Ghareeb?
Olyan nagy, mint az orrom!
Te jó ég!
Fordítsuk meg!
Óvatosan!
Helló!
Nézd!
A szája ki van húzva!
És a szeme és az orra...
még a füle is.
Remekmű!
Van az országunkban ilyen lény?
Akár hasonló?
Nincs.
Ha ekkora macskád lenne, mit csinálnál vele?
Megijeszteném a gyerekeket!
Lehet ez egy macska?
Hová tegyük ezeket, Ghareeb?
Nem tudom.
- Mind macska? - Nem, nem.
Hála Istennek!
Ez nem macska.
Mongúz?
Nézd a farkát! Nézd az alakját, Ghareeb!
Ez egy krokodil, főnök.
Ghareeb, ezt tedd félre!
- Hogyne. - Ez valami más. Egyedülálló.
Ez egy krokodilmúmia.
Azt hiszem, végeztünk, Ghareeb.
Kivisszük őket, és szívunk egy kis friss levegőt.
Küldj egy ládát két horgon!
Hadd mondjak valamit!
Mióta a macska-nekropoliszban dolgozom...
ha meglátnak otthon a macskák, menekülnek tőlem.
Félnek tőlem!
Nem úgy viselkednek velem, mint régen.
De azt mondom nekik: "Igazatok van!
Kivettem az őseiteket a földből...
és be a raktárba. "
Félnek, hogy ugyanezt teszem velük!
Úgy tudjuk, az emberek nem a saját macskáikat adták áldozatnak.
A felajánlott áldozatokat a papoktól vették.
Ó, ez szép!
Egy nagyon szép Bubasteioni különlegesség.
Úgy tudjuk, hogy a papok tenyésztették őket,
és valószínűleg alvállalkozásba adták
a Szakkara-környéki falusiaknak,
akik tenyésztették a macskákat, és valószínűleg a cicákat is.
A szent állat kultusz úgy működött,
hogy volt egy állat a templomban,
amit az isten, vagy istennő
megnyilvánulásának tartottak.
Élete során ezt a lényt istenként kezelték.
Etették, itatták, imádkoztak hozzá.
Az emberek ennek a lénynek áldoztak.
Gyönyörű bronzfej!
Amuletteket és szobrokat adtak
fából, kőből, fajanszból, még bronzból is.
De állat-múmiákat is adtak, mert persze
az istennek ajánlott véráldozat
többet ért, mint a fa vagy a kő.
De nagyon jó állapotban vannak 2500 év után.
Bubasteion helyén
már voltak régi sírok, amiket
az egyiptomi történelem előző 2000 évében vágtak.
A papok ezekbe a régi sírokba
temették őket tömegesen,
és ma ezeket találjuk meg.
Mi újság?
Mint mindenki, sokféle macskát láttam.
De ilyen hatalmas macskát?
Még sosem.
Meg kell vizsgálnunk a csontokat, hogy lássuk, mi az.
A SÍRBAN BEFEJEZÉSHEZ KÖZELEDIK A FALAK VIZSGÁLATA.
Jelentős bizonyíték
van arra, hogy a sírban
valami titok rejtőzik.
- Van itt valami. - Mi ez? Mesés! Nézze, Nermeen!
Nincs más ilyen metszet a sírban.
Az első hamis ajtó mellett van egy áldozati asztal képe...
ahol a tulajdonos egy gyönyörű hölgy előtt ül.
Látok néhány szokatlan dolgot.
- Az egész szokatlan. - Mit?
Minden szokatlan, esküszöm!
Ez általában a férfi és a felesége lenne.
Ezért azt vártuk, hogy Wahtye és a felesége, Ptah-Weret lesznek.
De amikor elolvastuk a feliratot...
az azt mondja: "felesége, Merit-Min."
Ott álltunk...
döbbenten!
Mert Merit-Min...
az anyja volt.
Töprengtünk: "Feleségül vette az anyját?"
Persze, ez egy konfliktus. Lehetetlen!
Megcserélték a neveket.
- Szerintem megváltoztatták őket. - Ő cserélte ki.
Lekaparták a neveket.
Aki végigfuttatja a kezét a falon azt mondja:
"Itt valami simlisség van."
Ez nem Wahtye.
Az egész sír Wahtye, Wahtye, Wahtye.
- Itt valami nem stimmel. - Ez egy tolvaj?
Ő a tolvaj!
Szent ég!
Ennyi az egész? Nem!
Maga a fő szobor!
Ha megnézzük...
ez a szobor más.
Nem hasonlít a többi szoborra a sírban.
Egyértelműen más ember, mint a sírban lévő többi.
Ami még jobban meggyőz,
hogy itt összeesküvés történt.
Szerintem Wahtye elfoglalta ezt a sírt.
És hogy ezt eredetileg nem Wahtyének szánták.
Ki volt az áldozat?
Az áldozat ismeretlen.
De van egy elméletünk.
Igen. Van egy csomó nyomunk.
Szó van egy testvérről.
Wahtye bátyja.
A keleti falon említik.
Wahtye egy dalt szentel
"Testvérem szellemének."
Miért nem említi a nevét?
Azt hiszem, a dal dedikációja
lelkiismerete megnyugtatását szolgálja...
Bűntudata van!
- Akkor ez nem Wahtye? - Nem, nem Wahtye.
De lehet, hogy a bátyja.
Minden nyom...
arra mutat, hogy Wahtye elrabolta a sírt a bátyjától.
Ha Wahtye ellopta a bátyja sírját...
"NEM LOPTAM"
megbüntetik érte a másvilágon?
Nem, azt hiszem, volt egy terve.
Az utolsó falon, amit a sírban rögzítettünk, a déli falon...
találtunk egy nagybetűs feliratot:
"A bírákkal vagyok."
Szóval a bírák soraiba helyezi magát,
hogy felmenthesse önmagát a bűn alól.
"NEM LOPTAM"
Úgy tűnik, meg volt győződve arról,
hogy elkerüli a büntetést, és eljut a túlvilágra.
De vannak kérdések, amikre csak Wahtye válaszolhat.
Ami a temetkezési aknákat illeti,
lehet, hogy egy felfedezés megválaszol minden kérdést
és minden rejtélyt Wahtye sírjában.
Készen álltok a meglepetésre?
Oké.
Úristen!
És itt van ez.
Hihetetlen!
Nézd az arcát!
- Hihetetlen! - Nézd az arcát!
Ó, kicsim!
Istenem!
Nagyon nagy!
Kétlem, hogy valaha volt ekkora macska.
Istenem, ez fantasztikus!
Ez a legnagyobb macska múmia, amit valaha találtunk.
Látok egy bajuszt.
Mint Hamada!
- Olyan, mint Hamada! - Hamada.
Ez nagyon érdekes.
Más macska múmiák fején
itt egy skarabeusz lenne.
Ez nem az. Annak kellene lennie.
A többinek skarabeuszt festettek a fejére.
Ez inkább egy méh, vagy olyasmi,
Nagyon furcsa. Szokatlan.
És itt ez a rész...
Szia, kicsim!
ahol kilóg a prém.
Látható a szőr!
- Látod a prémet. - Ami maradt.
Oké.
Aranysárga, gyönyörű a szín.
Ilyen nincs!
Most kiderül.
Minden rendben?
Ez a feje.
Nem tudom biztosan, mit nézünk,
mert sajnos a fej szétlapult.
Nagyon nagy.
Ráközelítene?
Mint látják, ez egy kölyök...
mert a fogak még az ínyen belül vannak.
Nagy tépőfogak, mi?
Még nem nőttek ki...
Csak most kezdtek kinőni. Oké, menjen le! Folytassa!
A gerinc. Nézzék a gerincet!
A gerinc. Semmi nincs összenőve.
Biztos, hogy kölyök.
És van egy ív a gerincében.
Ha rendesen kiegyenesítjük, több mint egy méter lenne.
- Aha. - Így,
a fejétől a farktőig.
Ez nem házi macska.
Túl nagy hiúznak,
nem leopárd vagy gepárd.
Talán azért más a díszítés, mert ez egy másik faj.
Igen. Ezt nézzék!
Oké, lássuk csak!
Ez csak egy ötlet. Lehet, hogy tévedek.
Oké, látják? Emlékeznek, ahogy az oroszlánok ráncolják a homlokukat?
Talán ennek így kellene lennie,
és felrakják a szárnyakat,
mert hozzászoktak... a skarabeuszhoz.
Nézzük mint oroszlánkölyköt! Ez a hosszú orr...
Igen! Ezért olyan hosszú az orra!
- Biztos? - Igen! És a szín.
A mumifikáció történetében első alkalommal találtunk
- oroszlánt! Szakkarában! - Oroszlán múmia!
Remélem!
Az arcra festett jelek alapján azt gondoljuk,
hogy ez egy kis-oroszlán. Oroszlánkölyök.
Ez rendkívüli,
mert vannak történetek oroszlán-katakombákról,
és néhányan évek óta keresünk ilyet.
De Bubasteion egy logikus hely erre.
Észveszejtő jelentőségű
ez az oroszlán az ókori egyiptomi kultúra,
gazdaság és vallás megértésében.
Megváltoztatja a gondolkodásunkat
az ősi egyiptomiak vadállatokkal való kapcsolatáról.
Hogyan tenyészthették és szelídíthették őket,
hogyan imádhatták,
de ugyanúgy, mint a többi állatokat,
áldozatnak ajánlották fel őket.
Ez... annyira izgalmas!
Megmondom Ghareebnek: "Oroszlánkölyök, nem macska!"
Biztos jutalmat kap ezért a csapat!
OROSZLÁNKÖLYÖK MÚMIÁJA I.E. 600 KÖRÜL
2019 ÁPRILIS
NÉGY HÉTTEL RAMADÁN ELŐTT
TÖBB HÓNAP VÁRAKOZÁS UTÁN,
AZ ÁSATÁS MEGKEZDÉSE ELŐTT MEGTÖRTÉNIK AZ UTOLSÓ BIZTONSÁGI ELLENŐRZÉS
A REPEDT PLAFONON.
Ez a rész leszakadhatott volna, ezért stabilizáltuk.
Remek. Zseniális.
Aha.
Olyan régen vártuk, hogy belevághassunk.
Akkor elkezdhetik!
A sírba lépésünk első napjától...
a homokot bámultam az aknákban.
Utasítsa a munkásokat!
Vajon mit találunk odalent? Wahtye titkai és rejtélyei
megoldódnak?
Minden nap azért fohászkodtam: "Dolgozzunk ma a sírban!"
Beleőrülök!
Figyelem, emberek!
Igenis, művezető úr!
Készen állunk a sírban dolgozni.
A helyreállítás befejeződött, most már biztonságos.
Kemény munka kemény embereknek!
Megértették?
Akkor gyerünk!
Fantasztikus lenne megtalálni egy régi királyi sír
eredeti lakóit.
De az elmúlt 60-70 évben nem történt ilyen.
És most, jobb technikai lehetőségeinkkel,
a testeken bioarcheológiai kutatást lehetne végezni.
A csontvázak megértésével,
megtudjuk, milyen betegségük volt, vagy sem.
Kapcsolatokat találunk, ha egy család.
Tegye le oda!
Valóságos kincsesbánya lenne.
Kezdjük ezzel az aknával, és azzal, amelyikben Ghareeb áll.
Allah nevében, és Isten áldásával.
Információ kell, nem tárgyak.
Alkossunk láncot!
Te maradj itt!
Vedd a válladra, és vidd ki!
Vannak szobrok, gyönyörű falak. Ennyi elég.
De több információra van szükségünk róla,
hogy megoldhassuk a falra írt rejtélyeket.
Hogy megértsük, mi történt az életében.
Minden szilánkot felszedni!
A BEJÁRATHOZ LEGKÖZELEBB ESŐ KÉT KISEBB AKNÁVAL KEZDJÜK.
1. AKNA - 2. AKNA
NEM TUDHATJUK, MILYEN MÉLYEK.
Bármilyen töredéket látsz, vedd fel!
AHOGY FOLYTATÓDIK AZ ÁSATÁS ÉS KÖZELEDIK RAMADÁN,
FELGYORSUL A MÁSIK SÍR KERESÉSE IS.
Néha, amikor dolgoznak a munkások,
úgy érzed, mintha évszázadokkal ezelőtt, az ókori Egyiptomban lennél.
Ugyanazokkal az anyagokkal dolgozol, mint az ősi egyiptomiak.
Néha a mieinkhez hasonló, ősi egyiptomi kosarakat találunk.
Vagy felfedezünk egy olyan vésőt,
amilyet a mai napig használunk.
Szóval ez a folytatás.
Az élet ugyanabba az irányba halad.
- Mr. Ahmed! - Igen, Osama?
Van itt valami.
Mi az?
Ó, igen!
Egy fakoporsó lehet.
A feje... nyugatra mutat.
Ássuk ki a lábakat, és haladjunk erre!
Osama, nagyon óvatosan!
Valami gyönyörű. Csodálatos koporsó!
Ez a legjobb állapotban talált koporsó!
FESTETT KOPORSÓ I.E. 800-600 KÖRÜL
Mint főtitkárnak, munkám része,
hogy meglátogassam a legtöbb egyiptomi ásatást.
Ez egy nagyon fontos tudományos küldetés.
Egy koporsó kinyitása. Mi van benne?
Néha találunk egy fakoporsót egy múmiával,
ami tökéletes állapotban maradt.
Néha nem találunk semmit.
Lehet ősi egyiptomi koporsó, de nincs benne semmi.
Senki sem tudhatja biztosan, mi van benne.
Lassan, lassan!
A mumifikáció önmagunk képének megőrzése.
Mi történt itt, Ashraf?
Mintha megégett volna.
Az egyiptomiak feldugtak valamit az orrba,
áttörték a csontot, hogy elérjék az agyat, és kihúzzák.
Aztán felvágták a test bal oldalát,
és kivették a belső szerveket:
a májat, a tüdőt, a gyomrot és a bélrendszert.
A belső szervek eltávolítása után,
kiszárították nátronlúggal,
ami szódabikarbóna és só keveréke.
Miért látszik égettnek?
Lehet, hogy a mumifikációhoz használt nátronlúg okozta.
Szóval valami...
kémiai reakció történt?
Aztán vászon fáslival betekerték...
Azt hiszem, egy nő.
miközben varázsigéket és imákat mondtak, és tömjént égettek.
Az alsó felét nem érintette. De ez jó vászon.
És mindez átalakította, egy világi lényből
szent lénnyé.
Ez volt a földi élet vége.
És ez volt a túlvilági élet kezdete.
A test mumifikálásának gondolata
Ozirisz és Ízisz történetéből ered...
ami meghatározta, ahogy az ősi egyiptomiak a halottakkal bántak.
Ízisz és Ozirisz testvérek voltak.
Ozirisz uralta a világot,
de bátyja, Seth megölte,
és teste darabjait szétszórta Egyiptom földjein.
Ízisz varázsló volt.
Átkutatta Egyiptomot a darabokért,
és vászonba csavarva összerakta, ami a mumifikáció első aktusa.
Így életre keltette,
és megszületett a fiuk, Hórusz.
Hórusz felnőtt, megbosszulta apja halálát,
és a földi élet királyaként uralta Egyiptomot.
Ozirisz az alvilág királya lett,
és a halál és feltámadás istene.
A mumifikáció halált legyőző erejében való hit...
az ősi egyiptomi vallás egyik alaptétele.
Mondd meg Dr. Mohammadnak, hogy a művezető hívja.
Mr. Ahmed!
Elérték az akna fenekét.
Ez nagyon rossz hír.
Nem tudom, miért. Mert az akna nagy,
egyszer egy méter.
Általában az ekkora aknák mélyebbek,
hat-hét méterre mennek le.
De sajnos ez rövid.
Nem tudjuk, miért. És találtak néhány...
edény cserepet.
- Ez mind odalentről jött? - Igen.
- Ezek a csontok is? - Igen, a csontok is.
Szóval tovább nézzük az aknát. Ez... rossz jel.
Főnök, ez nagy csalódás.
Máris vége az aknának.
Csak 60 centi mély. Ennyi.
1. AKNA - 2. AKNA
A 2. AKNA KÉSZ, DE FOLYTATÓDIK A KUTATÁS AZ 1. AKNÁBAN
Ghareeb Ali Mohammed Abushousha vagyok.
Ásó vagyok.
Már régen itt dolgozom. Apám is itt dolgozott előttem.
Harminc, negyven... talán 50 évvel ezelőtt.
Mikor dolgozom, csak arra gondolok, ami előttem van.
Ez nem csak agyatlan ásás.
Ha csákány van a kezedben,
gondolkodni kell.
Találni fogsz valamit? Fel kell készülni.
Lehet ott egy múmia, egy csont, bármi.
Fel kell készülnöd rá.
Egy újonc összetör dolgokat.
Mahmoud!
Gyere ide!
Ülj le ide, Mahmoud!
Ide mellém! Igyál teát!
Ő Mahmoud, a fiam.
Idehoztam, hogy tanuljon.
Hogy amikor a művezetőnek szüksége lesz rá,
legyen már tapasztalata.
Otthon nem tanulna semmit.
Annak nem örülnék.
Az a boldogság, ha velem van.
Mit látsz?
Van itt egy fal, szerintem agyagtégla.
Melyik oldalon?
A keleti oldalon.
- A keletin? - Nem furcsa? Kelet?
Nyugatnak kellene lennie.
- Viccelsz, Ghareeb? - Esküszöm, komolyan mondom!
Vigyázz, rossz a látása, aggódom emiatt.
Nem bízom benne.
Óvatosan! Vigyázz!
Ha kiderül, hogy ugratsz, Ghareeb...
Minden rendben.
Hihetetlen!
Ez tényleg egy fal.
Mint az, amelyik Wahtye sírját védte.
Szóval igazat mondtam?
Igen, és persze nagy jutalmat kapsz!
Rendben.
- Van valami fa. - Micsoda?
Valami fa van itt.
Körülbelül három centire, valami fa.
Most annyit látok, hogy...
ez egy fedél.
Remek érzés
kibontani valamit, ami több mint 4000 éves.
Az első kéz, ami érinti, mióta az ókori egyiptomiak lezárták
az én kezem. Ez valami fenomenális érzés.
Fura, milyen jól lezárták!
Az, aki lezárta, azt mondja:
"Senki ne jöjjön ide, még a közelébe sem!"
Béke!
Mi újság?
Minden rendben. Hála Istennek!
Hamada hősi tettet hajt végre odalent.
Szűk és forró hely. Borzasztó!
Maga nyitja meg először! Rajta Hamada!
Ez az egyetlen vigaszom.
Nézze, Hamada! Mi az?
Sár, vagy mi?
Igen, sár.
A víz miatt.
Az eső beszivárgott a tető repedésein,
behozta a szennyeződést, ami megtöltötte a koporsót is.
Ezért lehetetlen egy darabban kihozni.
Nem, nem az, kijön épségben.
Lehetetlen! Vegye ki azt a követ balra!
- Azt? - Csináljon helyet magának!
Igen, igen.
Mondtam, hogy ne nyúljon hozzá!
Nem nyúltam hozzá! Közelébe se mentem!
Nézzék, előtte! Olyan, mint egy betonfal.
Tömörítették, miután kitöltötte a teret.
Az egész összeforrt, főnök.
A koporsó tele van sűrű sárral.
- És van benne egy csontváz! - Dicsőség Istennek!
Összegyűjtöm a csontokat.
Hihetetlen...
Régóta várjuk, hogy megtudjunk róla valamit.
Adja fel a fát!
Csak 32 cm.
Egy kisgyereké lehet.
Helló, doktor!
Ezt nézze!
Ez egy őrlőfog.
Az ásatáson dolgozni...
ez persze egy ijesztő hely.
Fogak.
A halottak világa.
Még szuvas is.
Különösen a gyermeksírok.
Megszakad a szívem, mikor egy gyerek maradványait látom.
Ezek a fogak a múmiából valók.
Őrlőfogak, de nagyon kicsik.
Hány éves?
14-15, valami ilyesmi.
Azt hittük, egy gyerek,
de nem csak egy.
Több gyerek.
Összegyűjtünk minden csontot,
és megkérjük az antropológusunkat,
hogy vizsgálja meg őket.
Minden csontdarab elmond valamit.
Nem csak a halál módját.
Az érdekesebb történetek az életről szólnak.
Hogyan élt?
Az öt...
Egészséges volt? Boldog?
Szomorú?
A csontokból mindez megtudható.
Amira Shaheen vagyok, a Reumatológia professzora
a Kairói Egyetem Orvostudományi Karán.
Én vizsgálom meg
a különböző expedíciókon talált csontokat.
Ezeket szétterítem, aztán egyenként tanulmányozom őket.
Amikor dr. Sabry megkért, hogy jöjjek el,
azt mondta, kis csontokat talált, gyerekektől.
Nem tudjuk, hánytól.
Ennyi.
Fontos, hogy megtudjuk a személyek számát,
a csontok közös vonásait és különbözőségeit.
Először azt mondom, "Asz-szalámu alejkum."
Úgy érzem, bemutatkozom valakinek, aki előttem ül.
Még akkor is, ha darabokban van.
Ezek a kis darabok...
Mintha egy baráttal találkoznék.
Ez a jobb felkarcsont. Ezt ide teszem.
Nem tudom hogyan, de érzem a csontokat.
Érezni lehet.
Ez az egyikük jobb kulcscsontja.
Az ajtó melletti aknában két tinédzser csontjai voltak.
Van ez a keresztcsont, a másik nagyobb,
és egyik sem szeparálódott még...
Egyikük 20 év alatt volt,
a másik 18 év alatt.
A csontok méretét összehasonlítva,
azt hiszem, ezek a csontok... 18-20...
Igen, ez a fiatalabb.
És voltak csontdarabok, amik
egy fiatalabb személyé... talán hat év alatt.
Méhnyak…
Az elsőnél.
Ha egy koporsóban három csontváz van,
az rendkívüli helyzetet jelent a családban,
mert három gyermekük egyszerre hal meg.
Mi történt itt?
A sírban lévő domborművek mutatják
Wahtyét, az anyját, a feleségét és négy gyermekét.
Három gyerek megvan.
Elkezdjük keresni a család többi részét.
Rendben. Ennek az aknának nyilván vége.
A munkásoknak most könnyebb itt dolgozni.
Gyerünk, Hashem, ebben az aknában fogunk dolgozni!
1. AKNA - 2. AKNA - 3. AKNA
HÁROM HÉTTEL RAMADÁN ELŐTT
Mit találtak?
Gyönyörű!
Mi ez a szépség?
Teljes temetés a késői periódusból, i.e. 600 körül.
Több mint 2600 éves.
A csontok... összeroppantak, mint látják.
Még mindig megvan a felszerelése a túlvilághoz.
A koporsó, Mr. Ahmed?
Igen! Gyönyörű koporsó, művezető úr!
Ez egyedülálló darab, Mr. Ahmed.
Ez egy játék, Mr. Ahmed?
Igen, szenet. Olyan, mint a sakk.
Sakkoztak... Kúl!
Nézze, mi van benne!
Ez csont.
Biztos a játék figurái.
Nézze, felrakjuk őket, és játszhatunk!
Játszik, Mr. Ahmed?
A szenet olyan volt,
mint ma a sakk.
Nem tudom, hogyan kell játszani.
Nem értem, mert van 20 figuránk.
És 30 kocka.
Nem ismerem a játékszabályokat.
...14, 15, 17, 19.
Ezek csontok.
Mint a csigolyák.
Hová teszed a csontokat?
- Nem tudom. - Senki sem tudja, hogyan kell felrakni.
- Tegyük őket egymás mellé.
AGYAG ÉS CSONT SZENET-KÉSZLET I.E. 600 KÖRÜL
Mr. Sabry!
Mi van, Osama?
Művezető úr, van egy lyuk a sziklán!
Mr. Sabry!
Van zseblámpája?
Mahdi, hozz zseblámpát!
Gyorsabban, Mahdi!
Egy koponya.
Két-három koponya.
Tömegsírnak néz ki.
Nézze, főnök!
Ott van valami gyönyörű.
Hol?
Ott van! Látja?
Ott!
Egy három méter körüli mélyedés lehet.
Azt hiszem,
ez a lyuk az i.e. 13. - 12. századból való.
Tisztítsuk meg, lássuk, hol a bejárat.
Errefelé kell legyen.
Bontsuk le az egészet!
Adja a kezét, Osama!
Gyönyörű, Dr. Mohammad!
Tisztítsátok meg az utat!
Ez egy sírkamra.
Találunk néhány fakoporsót...
és csontokat.
Szerintem van még egy bejárat, Dr. Mohammad.
És amellett is találunk egy lyukat.
Itt egy óriási lyuk van.
Eljön Dr. Mostafa, és megtaláljuk a fakoporsót.
Gyerünk! Egy, kettő, három!
Emelje, Hamada!
Gyönyörű színek, hála Istennek!
Mindent bele! Emeld!
Mozgás!
Gyerünk, emelni! Emeld fel, fiam!
Óvatosan!
Ne maradj le, Ashraf!
Mindez... Szakkara teljesen egyedülálló hely.
Van ahol két-három hónapig ásnak,
és nem találnak semmit.
És itt, mint ma is látják,
félpercenként találunk valami újat.
És egy év alatt, áprilistól áprilisig,
három raktárat töltöttünk meg
remekművekkel, és Mr. Ashraf laboratóriumában is
több láda lesz tele remekművekkel.
Mindezt itt találtuk, a szakkarai ásatásunkon.
FARAGOTT FAKOPORSÓ I.E. 1295 - 1186 KÖZÖTT
A 3. AKNA ELÉRTE A KÉT MÉTERES MÉLYSÉGET.
- Dr. Mohammad? - Igen?
Itt csontok vannak.
- Mi az? - Egy koponya.
Csak egy koponya? Nem egy sír része?
Rendben van, Osama. Hozza fel!
Vigyázzon!
Itt a fej...
- Egy koponya? - Koponya, igen.
Az összes csont a sarokban van.
Szerintem több, mint egy ember.
Ez egy furcsa akna.
Nem találtunk sírkamrát ebben az aknában.
Két méter után vége szakad.
De megtaláltuk két csontváz maradványait.
Úgy tűnik, állnak, mert a csontok
fentről lefelé haladnak.
Van, ami megfordult, de azok a kicsi darabok.
Miért temették el őket így?
Miért nem készítettek nekik koporsót?
Azt hiszem, sietve temették őket az aknába.
Úgy értem, bezsúfolták őket.
Valami történhetett Wahtye családjával.
Szóval az orrnyereg...
sima, nem kiemelkedő,
tehát nő.
Valószínűleg egy kedves hölgy.
Még nem tudjuk a korát.
A középső aknában volt egy másik zsák, teljesen elpusztult csontokkal,
amit belepett a sár.
Nagyon törékeny.
Az állkapocs előre tolódott.
Azt hiszem, a sár miatt.
Még meg kell tisztítanunk a fogakat, hogy lássuk a korát.
Megtaláltam egy idős nő koponyáját,
több mint 55 éves lehetett.
Próbálom megállapítani... hogy hogyan halt meg.
Valami duzzanat volt az idős nő
alsó állkapcsának a belső oldalán.
A csontot belülről kifeszítette egy ciszta-szerű duzzanat.
Azt hiszem, a sár nagy részét eltávolítottam.
Szerencse, hogy megtaláltuk, mert a csont szörnyű állapotban volt.
Nincs itt.
Ez egy másik ember.
Nem ugyanaz.
Fiatal, nagyon fiatal.
Kicsi.
Nem, ez a jobb halánték.
Azt hiszem, hárman vannak.
Azt hiszem, ez egy...
felnőtt nő állkapcsa.
Ebben a lyukban két nő és egy gyerek van.
Idős nő, fiatalabb nő és egy gyerek.
És a harmadik aknában?
- Két nő. - Két nő.
Hány évesek?
Az egyik 50 felett.
Valószínűleg az anyja.
A másik pedig,
a fogak kopásából ítélve a harmincas éveiben.
Lehet, hogy a feleség.
Rendben, doktornő.
Van még valami velük?
Igen, egy gyermek csontjai.
A kor nem egyértelmű.
Gyermek csontjai, kor ismeretlen.
Tényleg egy negyedik gyerek?
Lehet.
Ahmed, négy gyerekünk van.
- A falon is négy van? - Igen, négy.
Három fiatal fiú és egy lány.
A három fiú lehetett abban az aknában,
itt meg a két hölgy a lánnyal.
Tehát a nőket együtt temették?
A lányt az anyával és a feleséggel.
Jó elmélet.
Itt fekszik a családja egymás mellett.
A korukból és a csontok helyzetéből ítélve,
erős a gyanúnk,
hogy a haláluk valami módon összefügg.
Wahtye élete nagyon bonyolult volt.
Mi történt a családjával?
Egyszerre haltak meg? Vagy egymás után?
Miért haltak meg ilyen fiatalon?
Nem tudom elképzelni.
Nagyon szerencsés vagyok. Három lányom és egy fiam van.
Rawda, a legkisebb.
Négy éves. Nagyon szeretem.
Ha elveszíteném a fiamat, vagy a lányaimat...
ha a helyébe képzelem magam...
hihetetlen.
Iszonyú szomorú.
Az egész család elvesztése? Borzalmas.
KÉT HÉTTEL RAMADÁN ELŐTT
Szerintem tragédia történt Wahtye életének utolsó részében.
De mi? Még nem tudjuk.
Meg kell fejtenünk.
Ehhez meg kell találnunk Wahtyét.
És már csak egy helyen kereshetjük.
1. AKNA - 2. AKNA - 3. AKNA
4. AKNA
Mindent bele!
- Igenis! - Minden aknára átkot hozol!
Reggel olvasd a Koránt!
Azt tettem, doktor úr!
Meglátjuk, Ghareeb, kedvellek, de rossz szerencsét hozol!
Dehogy, doktor úr. Hogy mondhat ilyet!
- Ha jobban vigyázna az embereire... - Ennél is jobban?
Csokit ne vegyek nekik?
Isten ítél majd, Mustafa.
Nézze, Mr. Sabry, kiváló mészkő!
Ez egy régi törés. Látja?
Egy gyönyörű kőszobor felső része.
Igen, nagyon szép.
És csodálatos paróka.
Fantasztikus részletek!
- Mr. Ahmed! - Főnök!
- Mi ez a szépség? - Azonnal hívattam!
Emlékszik a domborművekre, amiket pár napja találtunk?
A II. Ramszesz koriakra?
Ez nem lehet véletlen!
Igaz. A felső kápolnából származhatnak.
Szóval három napja gyönyörű domborműveket találtunk, ugyancsak...
a ramszeszi időkből, II. Ramszesz király pajzsdíszével.
Világos volt.
És ma ezt, ugyancsak Ramszeszi stílusban.
Tehát több mint 3300 éves.
Ennek az embernek a sírja a közelben lehet.
Talán a dombnak ezen a részén, ott, a fal mellett.
Így tört el.
Kíváncsi vagyok, Ahmed.
Emlékszik a két szobordarabra, amit találtunk?
- Az első évadban? - Az elsőben és a másodikban.
Mit gondol, ez illene hozzájuk?
Hát, nagyon remélem, főnök.
Asz-szalámu alejkum.
Nézze, Dr. Medhat! Emlékszik a tavalyi szoborra?
- Ami több darabban volt? - Két darabban...
- Összeraktuk őket! - Tényleg?
- És hol van? - Jöjjön, nézze meg!
Erre! Isten áldja!
Megnézhetnénk azt a darabot?
Hozza ide, Mr. Ahmed!
Ezt múlt májusban találtuk a helyszín tetején.
Ezt októberben, egy akna fenekén.
Adja oda Dr. Ashrafnak!
Nézze! Vissza, vissza!
Most lejjebb! Egy pillanat!
Nem, vissza egy kicsit!
- Állj! - Engedje el!
- Ne!
Már megáll magától...
Támaszd meg!
Tökéletes! Tökéletes!
Rendben.
Azonnal tudtam, hogy ide illik!
Gyönyörű! Nagyon szép!
Hála az égnek, az agyunk még mindig működik!
Ki hitte volna, hogy a három darabból
újra teljes szobor lesz.
Biztosak vagyunk, hogy rejtőzik valami a homok alatt.
Meg kell keresnünk a szobor tulajdonosának a sírját.
Isten segedelmével ebben a szezonban megtaláljuk.
RAMSZESZ-KORI ELŐKELŐSÉG MÉSZKŐSZOBRA I.E. 1279 - 1213 KÖZÖTT
1. AKNA - 2. AKNA - 3. AKNA - 4. AKNA
Mi van nálad? Vidd át a törmeléket délre! Óvatosan!
- Nyugi! - Várj, várj!
Mr. Hamada lejön.
Amikor lemegyünk egy akna fenekére...
különösen Wahtye sírjában, tudjuk, hogy a szikla törékeny.
De számomra ez a paradicsom kapuja.
Látni akarom. Közelebb akarok menni hozzá.
Előttem a nyugati nyílás.
A nyílás olyan széles, mint az akna.
Kb. egy méter?
Annyi, igen.
Most bővült a bejárat, igaz?
Igen.
- Így jobban látható? - Igen.
Mit lát belül?
Egy pillanat.
Megbizonyosodom, mielőtt felizgulok.
- Mi az? - Adjon már egy percet!
Ez Wahtye, igazgató úr!
Wahtye! Megtaláltuk!
Hála az égnek! Mi van odabenn? Mondja el!
- Egy fa koporsó! - Végre megtaláltuk Wahtyét!
Szuper!
Hála az égnek!
Gratulálok, főnök! Ezer gratuláció, Hamada!
Most fog először napfényt látni.
Szerencséje van, Mr. Hamada.
Nagyon szerencsés!
Maga látja először a sírkamrát!
Maga látja először Wahtyét!
Dr. Mohammad!
Igen, főnök?
Itt van Wahtye csontváza.
Remek!
- Letisztítottam, megvan a koponya. - Hál' Isten!
Mr. Hamada?
Minden csont ott van?
Igen, mind.
Dicséret Istennek!
Érdekes, hogy ilyen gazdag sírhelyen,
az aknák kiürítése után
csak két sírkamrát találtunk.
És a főaknában...
egy egyszerű fakoporsót.
Wahtye története még rejtélyeket tartogat.
Egy apa, aki elveszti a gyerekeit
megsebződik belül.
De úgy éreztük, a szobrok
vidámságot mutattak.
Talán a sír már készen volt, amikor a gyerekek meghaltak.
Mert az egyetlen hely, ahol igaz szomorúságot éreztem,
az a sírkamrában volt.
Semmi luxus, semmi kényeztetés.
A koporsó egyszerű fa volt...
és ezért nem is mumifikálódott jól.
Talán a gyermekei halálának sokkja vezetett ehhez.
- Igazgató! - Igen, főnök!
Wahtye arca!
- Igen? - Itt van előttem!
- Wahtye végre megjelent! - Csodálatos!
- Nagyon jó állapotban van. - Hála Istennek!
Végig azt hittük, amikor megtaláljuk a sírkamrát, minden tisztázódik.
De még többet kell tudnunk.
Ki kell derítenünk, hogyan halt meg,
de ez valami gyönyörű,
és örömmel tölti meg a szívet...
hogy felfedtük Wahtye arcát.
Fellélegzem!
Megtaláltuk Wahtyét!
Itt a sír, és ott a tulajdonos.
Teljes a kép.
Rendben megérkezett?
- Megérkezett. - Hála az égnek!
Ez a csontváz jobb állapotban maradt, mint a másik.
És bár férfi, a koponyának vannak nőies vonásai.
Nagyon törékeny embernek tűnik.
Körülbelül 35 éves.
Azt hiszem, ez volt Wahtye.
Végre találkoztunk.
Nincs erős vagy durva izomkötődése,
ami azt jelzi, hogy finom ember volt, finom munkával.
Talán mert ő a főnök.
Ő volt mindennek a tulajdonosa.
Wahtye koponyáján megvastagodott a csont.
Ide tesszük.
Ez arra utal,
hogy valami történt a csontokban.
Nagyon érdekes a közelükben lenni,
érezni őket, mintha a fájdalmát és... a szenvedését érezném.
Próbálom.
Nem könnyű, de igyekszem érezni.
Oké.
Az alsó végtag csontjának alakja nem túl egészséges,
mert a térd befelé fordul.
Ennek így kellene lennie, ennek pedig így.
Azt hiszem, kifelé kellene fordulnia,
de ahelyett, hogy így lenne,
neki így van.
Mintha így járt volna.
Szerintem le volt gyengülve.
Ezek nem egészséges csontok.
Talán sok fájdalma volt.
Nem volt elég vér,
és ezért puffadtak fel a csontok.
Ami azt jelzi, hogy vérszegény volt.
Ugyanezt a duzzanatot találtuk az anyánál is.
A vérszegénység lehet öröklődő.
De ez itt nem valószínű, mert más korban haltak meg.
Ez nem olyan gyakori,
de az egész helyzet alapján,
gondolhatunk valami betegségre...
vagy járványra.
Valószínűleg malária.
Ami hatással lehet az egész családra.
És ha ez igaz, az megváltoztatná az ókori egyiptomi történelmet.
Hála Allahnak!
Csak Allahnak hála...
Isten kegyelme a kegyelmeseknek!
Légy kegyelmes a Földet járókkal!
Ez egy ritka példa arra,
hogy a sírfalon ábrázolt személyt
a sírban lévő aknában találjuk.
És az evilági élet csak játék és botorság...
Hálát adunk Istennek, hogy megtudtuk
a család teljes történetét.
Wahtye örül nekünk,
és mi örülünk Wahtyénak.
Ez a kommunikáció. Ez az együttműködés.
4500 év után híressé tettük Wahtyét.
Ezért, ha most Wahtye itt lenne,
megköszönné, amit érte tettünk.
De mi is köszönjük Wahtyénak, mert Wahtye nélkül
a mi munkánk hamar feledésbe merülne.
Rosszul látjuk a dolgot.
Ezek az álmaik. Ez nem a valóság.
Azt hittük, a fotóikat tették a falakra.
Ők nem így hiszik.
Nem olyanok, mint mi.
Feltesszük fotónkat a Facebookra? Nem, ez nem az ő Facebookjuk.
Ez az ő álmuk.
A hitük egy másik életben
sokkal erősebb, mint a hitük az első életükben.
Ezért tették a falakra a másik élet álmait,
és ez az első életük.
Ezért van ennyi tévedés a történelemben.
Látjuk az óriás templomokat, a gyönyörű szobrokat,
és azt hisszük, minden tökéletes volt.
Amikor látjuk az embereket, kiderül, olyanok, mint mi.
Pont, mint mi.
Ez az igazi történet.
EGY HÉTTEL RAMADÁN ELŐTT
Miután befejeztük Wahtye sírját,
az egész csapat azt remélte, hogy találunk valamit,
amihez visszatérhetünk a jövő szezonban.
De eljött a misszió vezetője...
és nagyon rossz hírt hozott.
Két nap múlva be kell fejeznünk az évadot.
A kormány kifutott a pénzből.
Be kell fejeznünk a munkát.
El kell vinni mindent,
mert két nap múlva el kell mennünk.
Általában a munka utolsó hetében megpróbáljuk
biztosítani a helyszínt, és megmenteni.
Ghareeb, segíts!
Néha meglepetés ér.
A sziklafal jónak néz ki.
Mert a takarítás közben...
Csákányt! Gyorsan!
néha felfedezel valami fontosat.
Hol vannak az üres vödrök?
Gyerünk! Ott van a lábadnál!
Erre, doktor úr!
"To-Bi-Mis..."
"Ben To-Bi-Mis."
Nézze, "Bíró", vagy "Nagy Bíró".
A Bubasteion nekropolisz. Meg kell mondjam...
nagyon furcsa hely.
Mindig szolgál meglepetéssel...
és ez csodálatos dolog.
EGY SZEZON ALATT
A BUBASTEION EGYIPTOMI CSAPATA TÖBB MINT 3100 EGYEDI MŰTÁRGYAT TALÁLT.
HA AMIRA ELMÉLETE WAHTYE CSALÁDJÁNAK A HALÁLÁRÓL BEBIZONYOSODIK,
AKKOR EZ A MALÁRIA ESET MINDEN EDDIG DOKUMENTÁLTAT MEGELŐZ...
TÖBB MINT EZER ÉVVEL.
A HAMADA ÉS GAREEB ÁLTAL TALÁLT OROSZLÁNKÖLYÖK PEDIG
AZ ELSŐ OROSZLÁN MÚMIA AMIT VALAHA TALÁLTAK.
Felirat fordítása: Endre